[1][وصله مكسوره] رياض بشاى غالى وهو من مواليد شبرا سنة 1919 كان ابوه موظف في وزارة التعليم ومن عيله قبطية متوسطة الحال ودرس في مدرسة الفرير لغاية نهاية المرحلة الابتدائية وتوسط له واحد من تلاميذ والده فألحقه موظف ادارى بالسلك الدبلوماسي.عمل فى الاول في الكونجو اللى كانت بتعرف وقتها بالكونغو البلجيكية بعده اتنقل للندن وتم انتدابه بعدها ليعمل في قنصلية مصر في مارسليا بفرنسا. اتجوز الأميرة فتحية فؤاد شقيقة الملك فاروق وكانت اتعرفت عليه في رحلة علاج أمها الملكه نازلى لما كان بيعمل موظف علاقات عامة في وزارة الخارجيه المصريه كملحق بالقنصليه المصرية في مارسيليا. رافق الملكة وابنتيها في جولتهم في أوروبا وبعدها سافر معها الي الولايات المتحدة الامريكية و اتجوز من فتحيه جواز مدني في امريكا في شهر مايو سنة 1950. و خلف منها ثلاثة ولاد ولدين و بنت و هم رفيق سنة 1952 ورائد سنة1954 و رانيا سنة 1956.فى ٥ يناير سنة 1953 اتقتل الاب بشاى غالى ابو رياض غالى فى اسيوط و هو بيمر على ارضه بعربيته (المصدر: المصرى لايت قصة مقتل حما الاميرة فتحية) . خد رياض غالي توكيل عام كامل من نازلي و فتحية بالتصرف في شؤونهما الماليَّة.